Fernando Vérgez Alzaga

Fernando Vérgez Alzaga. L.C. (født 1. mars 1945 i Salamanca i Spania) er en spansk katolsk prelat og erkebiskop i Den romerske kurie, designert til å bli kreert til kardinal i august 2022. Han har vært president i Guvernementet for Vatikanbyen og dermed regjeringssjef i Vatikanstaten siden 2021.


== Liv og virke ==


=== Prest ===
Fernando Vérgez Alzaga gikk inn i Kongregasjonen for Kristi legionærer og avla sine evige løfter den 25. desember 1965. Den 26. november 1969 ble han presteviet. Den 1. august 1972 begynte han sin tjeneste for Den hellige stol ved Kongregasjonen for institutter for konsekrert liv og selskaper for apostolisk liv, og fra 1984 ved Det pavelige råd for lekfolket. Fra 1975 var han privatsekretær for kardinal Eduardo Francisco Pironio, og det vedvarte i 23 år. I juni 2004 ble han utnevnt til kontorsjef for Den hellige stols internettkontor for Amministrazione del Patrimonio della Sede Apostolica (APSA) og i februar 2008 til direktør for telekommunikasjonskontoret i guvernementet i Vatikanbyen.Den 30. august 2013 utnevnte pave Frans ham til generalsekretær for  guvernementet i Vatikanbyen og dermed visestatsminister i Vatikanstaten.


=== Titulærbiskop ===
Den 15. oktober 2013 utnevnte pave Frans ham til titulærbiskop av Villamagna in Proconsulari. Paven bispeviet ham personlig den 15. november samme år i Peterskirken. Medkonsekratorer var presidenten for guvernementet i Vatikanstaten, kardinal Giuseppe Bertello, og sekretæren for Det pavelige råd for fremme av kristen enhet, biskop Brian Farrell L.C.I september 2020 ble han utnevnt til medlem av det nye Kontrollorganet for oppdrags- oh innkjøpvirksomhet til Statssekretariatet og Vatikanstatens regjering (italiensk: Commissione di Materie Reservate).  Siden 2016 har han vært medlem av Komiteen for finansiell sikkerhet (italiensk: Comitato di Sicurezza Finanziaria - CoSiFi) i Vatikanets finansinformasjonsmyndighete - ASIF.


=== Erkebiskop ===
Den 8. september 2021 utnevnte pave Frans ham til erkebiskop pro hac vice, med samme titulærsete, og president for den pavelige kommisjon for Vatikanstaten og guvernøren i Vatikanbyen, med virkning fra 1. oktober samme år.Den 29. mai 2022 kunngjorde pave Frans sin intensjon om å kreere ham til kardinal den 27. august samme år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898
Erkebiskop Filippo Cortesi (1876-1947) *1921
Erkebiskop Zenobio Lorenzo Guilland (1890-1962) *1935
Biskop Anunciado Serafini (1898-1963) *1935
Kardinal Antonio Quarracino (1923-1998) *1962
Pave Frans (1936- ) *1992
Kardinal Fernando Vérgez Alzaga (1945- ) *2013


== Referanser ==